《水帘泉》
宋代·周绪

群峰峨峨冲北极，一水如帘泻层碧。
岳神自古不许卷，留在眼前蒙怪石。
彩霞倒影朝为缘，缺月遥挂当幽夕。
蜚惟只助小山景，却入民田作膏泽。

作者简介：周绪，字习夫，永嘉（今浙江温州）人。去非弟（《东瓯诗存》卷四）。孝宗淳熙五年（一一七八）进士（明弘治《温州府志》卷一三）。十一年，调澧州慈利主簿、权军事推官（《永乐大典》卷七五一六引《澧州新仓记》）。有集，今不传。今录诗二首。